als_Latn dik_Latn sag_Latn
Microsoft prezantoi Windows 10 në fillim të këtij viti, por nuk zbuloi shumë detaje mbi atë që do të ofrojë ky sistem i ri për konsumatorët. Një raport i ri i publikuar dje, njofton se Microsoft do të organizojë një konferencë nga fundi i muajit janar të vitit 2015, ku do të zbulojë të gjitha veçoritë e Windows 10 për konsumatorët.
Edhe pse Microsoft do të marrë pjesë në panairin CES 2015 në Las Vegas, në fillim të muajit janar, burime të afërta me kompaninë zbuluan tek The Verge se kompania do të organizojë një tjetër event nga fundi i muajit janar vetëm për Windows 10.
Eventi thuhet se do të zgjasë shumë orë dhe do të jetë shumë i rëndësishëm, në krahasim me eventin e parë ku Microsoft zbuloi për herë të parë Windows 10. Ky event i mbajtur në San Francisko zgjati vetëm një orë. Ndërsa eventi që do të organizojë Microsoft nga fundi i muajit janar do të zgjasë më shumë sepse Microsoft do të ketë shumë veçori për të zbuluar.
(Herë të lexuara: 127)
als_Latn als_Latn als_Latn als_Latn